ΓΡΑΠΤΗ ΕΡΩΤΗΣΗ P-2227/01

υποβολή: Herman Schmid (GUE/NGL) προς την Επιτροπή

(18 Ιουλίου 2001)

Θέμα: Οικονομικοί πόροι των ευρωπαϊκών πολιτικών κομμάτων

Κατά τη σύνοδο του Ιουνίουπέβαλα προφορική ερώτηση με θέμα τα οικονομικά μέσα των ευρωπαϊκών πολιτικών κομμάτων (ερώτηση H-0460/01(1)) και έλαβα στις 13 Ιουνίου απάντηση από την Επιτροπή η οποία ήταν ελλιπής και ουδόλως ικανοποιητική.

Αφετηρία του σκεπτικού για την ερώτησή μου ήταν ότι το νέο κατασκεύασμα έυρωπαϊκά πολιτικά κόμματα' είναι δύσκολο να μεταφερθεί στη χειροπιαστή πραγματικότητα, διότι πρέπει να είναι διαφορετικό από τα 'πολιτικά κόμματα των κρατών μελών' και ταυτοχρόνως κάτι άλλο από τις πολιτικές ομάδες στο Ευρωπαϊκό Κοινοβούλιο, οι οποίες σήμερα σε βαθμό που διαφέρει από ομάδας σε ομάδα ήδη λειτουργούν ως ευρωπαϊκά πολιτικά κόμματα. Μπορεί κανείς να φαντασθεί κάποιο άλλο πεδίο δραστηριότητας για τα ευρωπαϊκά πολιτικά κόμματα από τις πολιτικές επικράτειες των κρατών μελών;

Στην πράξη η απάντηση της Επιτροπής άφησε την ερώτησή μου κατά κύριον λόγο αναπάντητη.

Αναγκάζομαι ως εκ τούτου να επανέλθω επί του θέματος και να ερωτήσω:

- Τί σημαίνει ο όρος ίδιοι πόροι στην απάντηση της Επιτροπής; Μπορούν αυτοί, επί παραδείγματι, να προέρχονται από τα ταμεία των κομμάτων των κρατών μελών; Επιτρέπεται στα ευρωπαϊκά κόμματα να λαμβάνουν ευρεία οικονομική στήριξη από τα κόμματα των κρατών μελών;

- Επιτρέπεται να προέρχεται μέρος τουπολοίπου 75 % από κόμματα των κρατών μελών (εάν η Επιτροπή δεν είναι σε θέση να καταβάλει το πλήρες ποσό);

- Αντιλαμβάνομαι ότι θα διεξάγεται ενδελεχής έλεγχος του προϋπολογισμού, αλλά ακριβώς γι' αυτό επιθυμώ να γνωρίζω ποίοι κανόνες θα ισχύουν: επιτρέπεται στα ευρωπαϊκά κόμματα να χρησιμοποιούν τους πόρους τους για να αναπτύσσουν δραστηριότητα στα κράτη μέλη ή οι κανόνες που θα ισχύουν το αποκλείουν αυτό;

(1) Γραπτή απάντηση με ημερομηνία 13 Ιουνίου 2001.

Απάντηση του κ. Prodi Εξ ονόματος της Επιτροπής

(3 Αυγούστου 2001)

Η Επιτροπή παρουσίασε την αρχική της πρόταση στις 13 Φεβρουαρίου 2001 και μετά από τη γνώμη που εξέδωσε το Κοινοβούλιο στις 17 Μαΐου 2001, παρουσίασε τροποποιημένη πρόταση, στην οποία ενσωματώνονται ορισμένες τροπολογίες που πρότεινε το Κοινοβούλιο.

Η πρόταση εκκρεμεί ενώπιον του Συμβουλίου, όπου απαιτείται ομοφωνία. Καμία οριστική απόφαση δεν αναμένεται να ληφθεί πριν από τον Οκτώβριο 2001.

Σύμφωνα με την πρόταση της Επιτροπής, τα κόμματα πρέπει να καλύπτουν τουλάχιστον 25 % του προϋπολογισμού τους με ιδίους πόρους τους, δηλαδή με πόρους διαφορετικούς από αυτούς του κοινοτικού προϋπολογισμού. Αυτοί οι ίδιοι πόροι πρέπει να εξασφαλίζονται από συνεισφορές ή εισφορές των εθνικών κομμάτων των κρατών μελών ή ιδιωτών ή οργανισμών.

Το συνολικό ποσό που μπορεί να χορηγηθεί σε ένα κόμμα από τον κοινοτικό προϋπολογισμό θα εξαρτηθεί από τους πόρους που προβλέπονται για το σκοπό από την αρμόδια για τον προϋπολογισμό αρχή και την εφαρμογή των διατάξεων των σχετικών με την κατανομή που περιέχονται στο άρθρο 7, σημεία α) και β), του σχεδίου προϋπολογισμού. Είναι πιθανό το ποσό αυτό να αντιπροσωπεύει ποσοστό χαμηλότερο του 75 % του συνολικού προϋπολογισμού ενός κόμματος.

Ο έλεγχος των χρηματοδοτήσεων που χορηγούνται στο πλαίσιο του εν λόγω κανονισμού ασκείται σύμφωνα με τις διατάξεις του δημοσιονομικού κανονισμού και τις λεπτομέρειες εκτέλεσής του, καθώς και με βάση ετήσια πιστοποίηση από εξωτερικό και ανεξάρτητο λογιστή-ελεγκτή.

Τα ευρωπαϊκά πολιτικά κόμματα δεν μπορούν να στηρίζουν οικονομικά καθαρά εθνικές πολιτικές δραστηριότητες από πόρους του κοινοτικού προϋπολογισμού.